Správa zo zahraničnej pracovnej cesty

1.  Účastníci ZPC
RNDr. Katarína Teplanová, PhD.  – koordinátorka nadnárodného projektu SEE Science 
CVTI SR, Národné centrum pre popularizáciu vedy a techniky v spoločnosti, 
Lamačská cesta 8/A, 811 04 Bratislava

2.  Zahraničná pracovná cesta

Doba trvania	4.12. – 7.12.2011

Účel cesty		Aktívna účasť na PCT1 stretnutí partnerov projektu SEE Science.

Názov podujatia	1. stretnutie koordinátorov nadnárodného projektu SEE Science – Podpora inovácií budovaním kapacít a siete centier vedy v regióne Juhovýchodnej Európy 

Organizátor 	Mesto Debrecen / Univerzita Debrecen
	(vedúci partner projektu SEE Science)
Účastníci podujatia	 Koordinátori pracovných balíkov projektu
Miesto konania:		Museo delle Scienze
		Via Calepina 14
		38122 Trento, Taliansko
Termín konania: 		05. – 06. 12. 2011
Financovanie cesty:	Výdavky na cestu budú refundované z prostriedkov projektu SEE Science spolufinancovaného z ERDF, v rámci Operačného programu Juhovýchodná Európa. 

3.  Program podujatia

05. 12. 2011			
10.00	Prezentácia domácej inštitúcie	
14.30	Privítanie partnermi domácej inštitúcie	
15.00	Predstavenie sa nových partnerov projektu	
15.15	Dohovor pravidiel rokovania	
15.30	Prezentácia, diskusia a schválenie Metodológie pre tvorbu lokálnych SWOT analýz centier vedy a siete centier vedy SEE Science (WP3)	
16.30	Diskusia a odsúhlasenie Komunikačného plánu a obrazu SEE Science (WP2)	
17.15	Diskusia a odsúhlasenie SEE Science stratégie pre zdieľanie informácií a poznatkov (WP2)	
20.00	Pracovná večera	
6.12.2011		
9.00	Diskusia a odsúhlasenie úloh, funkcií a pozícií Agentov centier vedy (WP4)	
9.30	Diskusia a odsúhlasenie spoločnej metodológie pre zber a prezentáciu služieb pokytovaných partnermi SEE Science (WP5)	
10.15	Prezentácia vzdelávania v centre vedy v Patrase (PP6)	
11.00	Diskusia a odsúhlasenie dizajnu štartovacích funkcií virtuálneho centra vedy SEE Science (WP2 a WP5)	
12.00	Brainstorming k prvej SEE Science konferencii – Patras, Marec 2012 	
12.45	Prezentácia myšlienok k metodológií ako realizovať SEE Science festival vedy	
13.30	K spracovávaniu priebežných správ projektu – skúsenosti z 1. periódy riešenia	
WP – pracovný balík, PP – projektový partner

4.  Stručný popis jednotlivých kapitol

Prezentácia domácej inštitúcie – Prírodovedecké múzeum v historickej budove v meste so 120.000 obyvateľmi. Od roku 1994 rozvíja neformálne vzdelávanie. Má akreditáciu pre vzdelávanie učiteľov. Pracuje v úzkej súčinnosti s Univerzitou, technologickými firmami a regiónom. Vo výstavbe je nová budova ventra vedy (12.000 m2) http://www.muse2012.eu/index.html . 
Metodológie pre tvorbu lokálnych SWOT analýz centier vedy a siete centier vedy SEE Science  (zdroj CVTI SR) – spracovanie umožňuje aplikáciu na ľubovoľnú rozvojovú oblasť inštitúcie s využitím aktuálnych príležitostí. Výstupom budú návrhy stratégií pre rozvojové oblasti. Odporúčanie: aplikácia vyžaduje tréning. 
Komunikačný plán – podrobný plán. Počíta sa so silným zviditeľnením partnerstva v súlade s jeho významom pre spoločnosť.
Stratégie pre zdieľanie informácií a poznatkov – v prvom rade v rámci centra vedy, pre partnerstvo centier vedy a rozvíjajúci sa sektor centier vedy
Úlohy, funkcie a pozície Agentov centier vedy – vytvorená je univerzálna pozícia Agenta ako osoby zodpovednej za vzťahy centra vedy prednostne so strategickými partnermi 
Metodológia pre zber a prezentáciu služieb – podchytené je široké spektrum  vedu popularizujúcich a edukačných služieb a foriem, ktoré poskytujú centrá vedy pre strategických partnerov aj širokej verejnosti  
Prezentácia vzdelávania v centre vedy v Patrase (Grécko) – jedno zo 6 centier vedy založených súkromnou nadáciou Centrum pre prírodovedné vzdelávanie s podporou lokálnych partnerov. V centre rozvíjané vzdelávanie pripomína program pracoviska SCHOLA LUDUS, ktoré v rokoch 1995-2010 fungovalo na FMFI UK v Bratislave. 
Dizajn štartovacích funkcií virtuálneho centra vedy SEE Science – virtuálne centrum má slúžiť v prvom rade rozvoju sektora centier vedy. Na portáli budú potupne zverejnené aj tri pilotné programy a dva festivaly vedy realizované v rámci SEE Science.
Metodológia k realizáciám SEE Science festivalov vedy – má ísť o finančne nenáročné podujatia so širokým zapojením obyvateľstva s cieľom dosiahnuť zážitok a radosť z vedy. 

5.  Odporúčané závery
Postup v súlade s nadnárodným projektom a pravidlami implementácie. 
Vytvoriť panel k rozvoju Národného centra pre popularizáciu vedy a techniky v SR 
Využiť projekt na priebežné zabezpečenie podmienok pre rozvoj centier vedy na Slovensku. 
Rozvíjať ľudské zdroje s novou kvalifikáciou, znalosťami a zručnosťami pre prácu v centrách vedy. 

6.   Prehľad prinesenej dokumentácie a miesto jej uloženia
Súčasné dokumenty (metodológie) majú interný charakter. Vytvorené boli v súlade s projektom ako podklad k rozvoju partnerstva na budovanie kapacít a siete centier vedy v regióne Juhovýchodnej Európy. 	

7.   Osobitne vyhodnotený očakávaný prínos ZPC
Účasť na pracovnom stretnutí koordinátorov projektu SEE Science bola nutná. Partneri projektu majú rozdelené úlohy, pričom prínos každého je zjavný. Vytvorené sú metodológie a obsahové rámce k základným funkciám, budovaniu, rozvoju a inováciám centier vedy, ktoré počas trvania partnerstva SEE Science má, a v ďalšom môže, každý z partnerov projektu aplikovať v rámci rozvoja vlastnej inštitúcie, v kooperácii so strategickými partnermi a v rámci aktivít určených školám, učiteľom, rodinám a širokej verejnosti v oblasti popularizácie vedy a celoživotného neformálneho vzdelávania. 
Partneri zvlášť ocenili u nás vyvinutú metodológiu a rámce pre SWOT analýzu ako veľmi užitočné. Prikladanému významu metodológie zodpovedala aj najväčšia diskusia k veci v rámci celého stretnutia koordinátorov.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. 
Pracovné dokumenty z 1. stretnutia koordinátorov projektu SEE Science budú k dispozícii projektovým partnerom, a teda aj pracovníkom CVTI SR ako aj ďalším spolupracujúcim odborníkom, na webovej stránke projektu SEE Science.

Súhlasím so zverejnením správy na internete
Správu vypracovala: RNDr. Katarína Teplanová, PhD. (koordinátorka projektu)

..............................
Dátum: 12. 12. 2011